Suchinthana/ta-wikipedia huggingface dataset:
முகம்மது நபியின் சிறப்பு பட்டங்கள் மற்றும் பெயர்கள்

முகம்மது நபியின் சிறப்பு பட்டங்கள் மற்றும் பெயர்கள் அல்லது முகம்மது நபியின் பண்புகளின் பெயர்கள் என்பது  இசுலாமிய இறைத்தூதர்  முகம்மது நபியின் பல்வேறு சிறப்பு பெயர்களை  முசுலிம்களால் அழைக்கப்படுவதாகும்.
இந்தப் பெயர்கள் குர்ஆன் மற்றும்  ஹதீஸ் மூலம் சுட்டிக் காட்டப்பட்டுள்ளன.

மரியாதைக்குரிய அடைமொழிப் பெயர்கள்
முகம்மது நபியின் பாராட்டுப் பெயர்கள் அல்லது அடைமொழிப் பெயர்கள் வருமாறு:
 நபி - இறைத்தூதர்.
ரசூலுல்லாஹ் - அல்லாஹ்வின் தூதர்.
ஸல்லல்லாஹு அலைஹி வ ஸல்லம் - அல்லாஹ் முகம்மது நபி அவர்கள் மீது கருணையும் சாந்தியும் பொழிவானாக.
 ஹபீப் - அன்பானவர்.
 முஸ்தபா - தேர்ந்தெடுக்கப்பட்டவர்.
 அமீன் - நம்பிக்கையாளர்.
 சாதிக் - நேர்மையாளர்.
 ரவூஃப் - கருணையாளர்.
 உஸ்வத்துல் ஹஸனா - நன்னடத்தையாளர்.
 அல் இன்சான் அல் காமில் - முழுமையானவர்.
 கைருல் பஷர் - மனிதர்களின் சிறந்தவர்.
 காத்தமுன் நபி - இறுதி இறைத்தூதர்.
 ரஹ்மத்துன் லில் ஆலமீன் - அகிலத்தின்  அருட்கொடை.
 ஷாஹீத் - சாட்சியாளர்.
 முபஷ்ஷிர் - நன்மாராயங் கூறுபவர்.
 நாதிர் - அச்சமூட்டி எச்சரிக்கை செய்பவர்.
 முதக்கிர் - நினைவூட்டுபவர்.
 தாஇ - இறை அழைப்பாளர்.
 பஷீர் - அறிவிப்பாளர்.
 நூர் - ஒளி பொருந்தியவர்.
 சிராஜுல் முனீர் - ஒளி கொடுக்கும் விளக்கு போன்றவர்.
 கரீம் - பெருந்தன்மையள்ளவர்.
 நிஹ்மத்துல்லாஹ் - தெய்வீக அருளைப் பெற்றவர்.
 உம்மி நபி - படிக்காத இறைத்தூதர்.
 முஜம்மில் - போர்த்தியிருப்பவர்.
 முத்தசீர் - மறைவான ஞானம் கொண்டவர்.
 ஆகிப் - இறுதி நபி.
 முதவக்கில் - இறை நம்பிக்கையாளர்.
 மாஹி - இறை நிராகரிப்பாகளர்களை அழிப்பவர்.
 முஅஜ்ஜஜ் - வலிமை மிக்கவர்.
 முவக்கர் - பிரமிக்க வைத்தவர்.
 ஃபாதிஹ் - ஆரம்பிப்பவர்.
 ஹசீர் - கியாம நாளில் முதலில் எழுப்பப்படுபவர்.
 ஷாபி -  பரிந்துபேசுபவர்.
 முஸாபா - சிபாரிசு செய்பவர்.
 முஹ்ஜி - நலம் பேணுபவர்.

உறவுமுறை சிறப்புப் பெயர்கள்
 அபுல் காசிம் - காசிமின் தந்தை.
 தாஹிர் - பரிசுத்தமானவர்.
 தையுப் - இனிமையானவர்.
 அபு அப்துல்லாஹ் - அப்துல்லாவின் தந்தை.
 அபுல் இப்ராஹிம் - இப்ராஹிமின் தந்தை.
 'இப்னு அப்துல் முத்தலிப் -  அப்துல் முத்தலிபின் பேரர்.

மற்ற சிறப்புப் பெயர்கள்
 அகமது -புகழப்பட்டவர்.
 ஹமித் - இறைவனை துதிப்பவர்.
 மஹ்மூத் - புகழுக்குரியவர்.
 அப்துல்லாஹ் - அல்லாஹ்வின் அடிமை.
 இறுதித் தூதர் 
 இறுதி நபி
 நடமாடும் குர்ஆன்

துருக்கி நாட்டில்  முகம்மது நபி புனிதர் முகமது என அழைக்கப்படுகின்றார்.
ஈரான் நாட்டில் பயகம்பர் (தூதர்) என அழைக்கப்படுகின்றார்.

ஆங்கில மொழியில் முகம்மது என்ற பெயருக்கு பின்னால் PBUH  (peace be upon him) என எழுதப்படுகிறது.

தமிழ் மொழியில் முகம்மது என்ற பெயருக்கு பின்னால் அவர்மீது அமைதி  உண்டாகட்டும் எனப் பொருள்படும் (ஸல்)  (ஸல்லல்லாஹு அலைஹி வஸல்லம் - (அரபு மொழி: صلى الله عليه وسلم)) என்ற அரபுத்தமிழ் எழுதப்படுகிறது.

மேற்கோள்கள்

நபி அவர்களின் சிறப்பு பெயர்கள் குர்ஆனில் எத்தனை இடத்தில் வருகிறது 
Chiabotti, Francesco, Names, in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014. 

சி
டாக்டர் நோ

டாக்டர் நோ () என்பது 1962 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் முதலாவது படம் ஆகும். இந்த படம் 1958 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குநர் 'டெரன்ஸ் யங்' என்பவரால் எடுக்கப்பட்டது.

இந்த திரைப்படத்தை இயான் புரொடக்சன்சு நிறுவனம் தயாரிக்க, சான் கானரி, உர்சுலா ஆண்ட்ரஸ், ஜோசப் வைஸ்மேன், ஜாக் லார்ட், அந்தோணி டாசன், ஜீனா மார்ஷல், ஜான் கிட்ஸ்மில்லர், யூனிஸ் கெய்சன் மற்றும் பெர்னார்ட் லீ ஆகியோர் நடித்துள்ளார்கள். இப்படத்தின் கால நீளம் 109 நிமிடங்கள். இப்படத்தின் ஆக்கச்செலவு 1.1 மில்லியன் ஆகும். இத்திரைப்படத்திற்காக லண்டன் மற்றும் ஜமைக்கா போன்ற நாடுகளில் படப்பிடிப்பு நடைபெற்றது.

கதைக் களம் 
ஒரு பிரித்தானிய அரசாங்க ஒற்றன் தன் காணாமல் போன தோழரைத் தேடியும் அமெரிக்கா நாட்டின் விண்வெளித் திட்டத்திற்கு ஏற்படும் இடையூறு பற்றியும் துப்பு துலக்கும் கதையாகும்.

மேற்கோள்கள்

வெளி இணைப்புகள்
 

1962 திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
பிரித்தானிய பரபரப்பூட்டும் திரைப்படங்கள்
உளவு திரைப்படங்கள்
போர் திரைப்படங்கள்
சண்டைத் திரைப்படங்கள்
ஜேம்ஸ் பாண்ட் திரைப்படங்கள்
தன்டர்பால்

தன்டர்பால் () என்பது 1965 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் நான்காவது படம் ஆகும். இந்த படம் 1961 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குநர் 'டெரன்ஸ் யங்' என்பவரால் எடுக்கப்பட்டது.

இந்த திரைப்படத்தை இயான் புரொடக்சன்சு நிறுவனம் தயாரிக்க, சான் கானரி, கிளாடின் ஆகர், அடோல்போ செலி, லூசியானா பலுஸி மற்றும் ரிக் வான் நட்டர் ஆகியோர் நடித்துள்ளார்கள். இப்படத்தின் கால நீளம் 130 நிமிடங்கள். இப்படத்தின் ஆக்கச்செலவு 9 மில்லியன் ஆகும். இத்திரைப்படத்திற்காக பிரான்ஸ், இங்கிலாந்து, பஹாமாஸ் மற்றும் ஐக்கிய அமெரிக்கா போன்ற நாடுகளில் படப்பிடிப்பு நடைபெற்றது.

கதைக் களம் 
ஜேம்ஸ் பாண்ட்  ஸ்பெக்ட்டர் எனும் சர்வதேச கொள்ளையர்களால் திருடப்பட்ட இரண்டு அணு ஆயுதங்களை மீட்பதற்கு பஹாமாஸ் தீவிற்குச் செல்கிறார்.

மேற்கோள்கள்

வெளி இணைப்புகள்
 

1965 திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
பிரித்தானிய பரபரப்பூட்டும் திரைப்படங்கள்
உளவு திரைப்படங்கள்
போர் திரைப்படங்கள்
சண்டைத் திரைப்படங்கள்
ஜேம்ஸ் பாண்ட் திரைப்படங்கள்
தொடர் திரைப்படங்கள்
பழிவாங்குதல் குறித்தான திரைப்படங்கள்
பந்தன் வங்கி

இந்தியாவில் செயல்பட்டுவரும் தனியார்த் துறை வங்கியாகும். இது இந்தியாவின் மேற்கு வங்காளம் மாநிலத்தின். கொல்கத்தா தலைமையிடமாகக் கொண்டு செயல்படுகிறது.780  வங்கி கிளைகள் 277  தானியங்கும் வங்கி கருவி  9 .9 மில்லியன் வாடிக்கையாளர்களை கொண்டு உள்ளது. பந்தன் 2001  ஆம் ஆண்டு குறுநிதி நிறுவனமாக இருந்து 2014  ஆம்  ஆண்டு இந்தியா ரீசர்வ் வங்கியிடம் இருந்து வங்கி உரிமம் பெற்றது .    
சுமார் 22 ,௦௦௦ ஊழியர்கள் இந்த வங்கியில் பணிபுரிகிறார்கள்.இந்தியா ரீசர்வ் வங்கி விதிமுறைப்படி 500 கோடி  மூலதனத்துடன் தன் ஒரு புதிய வங்கி செயல் படவேண்டும்.பந்தன் வங்கியின் மூலதனம் சுமார் 2570 கோடி ஆகும்.

மேற்கோள்கள்

இந்திய வங்கிகள்
இந்திய தனியார்த் துறை வங்கிகள்
அட்டோக் மாவட்டம்

அட்டோக் மாவட்டம் (Attock District)  () பாகிஸ்தான் நாட்டின் பஞ்சாப் மாகாணத்தின் வடக்கில் ராவல்பிண்டி கோட்டத்தில் அமைந்துள்ளது. இதன் நிர்வாகத் தலைமையிடம் அட்டோக் நகரம் ஆகும்.

மாவட்ட நிர்வாகம்
6857 சதுர கிலோ மீட்டர் பரப்பளவு கொண்ட இம்மாவட்டத்தின் நிர்வாக வசதிக்காக அட்டோக், பதே ஜங், ஜாந்த், ஹசன் அப்தல், ஹஸ்ரோ மற்றும் பிண்டி ஹேப் என ஆறு  தாலுக்காக்களாகப் பிரித்துள்ளனர்.   இம்மாவட்டம் 72  கிராம ஒன்றியக் குழுக்கள் கொண்டது.

மக்கள் தொகை
6857 சதுர கிலோ மீட்டர் பரப்பளவு கொண்ட  இம்மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை  1,274,935 ஆகும்.  மக்கள் தொகையில் 20.45%  நகர்புறங்களில் வாழ்கின்றனர்.  பஞ்சாபி மொழியை 87.15% மக்களும்,  உருது மொழியை 1.06% மக்களும், மற்றும் பஷ்தூ மொழியை 8.28% மக்களும் பேசுகின்றனர்.
இம்மாவட்டத்தின் ஹசன் அப்தல் தாலூக்காவில், ராவல்பிண்டி நகத்திலிருந்து 48 கிலோ மீட்டர் தொலைவில் சீக்கிய பஞ்சா சாகிப் குருத்துவார் உள்ளது. குருநானக் இவ்விடத்தில் வருகை தந்துள்ளார். பன்னாட்டு சீக்கியர்கள் ஆண்டில் இரு முறை இங்குள்ள குருத்துவாருக்கு சென்று வழிபடுகின்றனர்.

பொருளாதாரம்
இம்மாவட்டத்தில் வேளாண்மைப் பொருளாதாரத்தைச் சார்ந்து உள்ளது. இங்கு வற்றாத சிந்து ஆறு 130 கிலோ  மீட்டர் தொலைவிற்கு பாய்வதால், இம்மாவட்டம் நீர் வளமும், மண் வளமும் கொண்டுள்ளது. கோதுமை, பார்லி, பயறு வகைகள், சோளம், சிறு தானியங்கள் விளைகிறது.   மேலும் கம்பளித் துணிகள், ஆடைகள் உற்பத்தி ஆலைகள், இயற்கை எரிவாயு சுரங்கங்கள் உள்ளது.

கல்வி
இம்மாவட்டத்தில்  1,287 அரசுப் பள்ளிகளில் 657 பள்ளிகள் மகளிருக்கானது.

மேற்கோள்கள்

பாக்கித்தானின் மாவட்டங்கள்
பஞ்சாப் (பாகிஸ்தான்)
சக்வால் மாவட்டம்

சக்வால் மாவட்டம் (Chakwal District)  ()  தெற்காசியாவின் பாகிஸ்தான் நாட்டின் பஞ்சாப் மாகாணத்தின் வடக்கில் ராவல்பிண்டி கோட்டத்தில் அமைந்துள்ளது. இதன் நிர்வாகத் தலைமையிடம் சக்வால் நகரம் ஆகும்.

இம்மாவட்டம் ஜீலம் மாவட்டம் மற்றும் அட்டோக் மாவட்டங்களின் சில தாலுக்காக்களைக் கொண்டு 1985-இல் துவக்கப்பட்டது.

மாவட்ட நிர்வாகம் 
6,524 சதுர கிலோ மீட்டர் பரப்பளவு கொண்ட இம்மாவட்டத்தின்  நிர்வாக வசதிக்காக சக்வால், கல்லர்,  சோவா சைதான் ஷா, தலாகாங் மற்றும் லாவா என ஐந்து தாலுக்காகளாகப் பிரிக்கப்பட்டுள்ளது. மேலும் இம்மாவட்டத்தில் இரண்டு நகராட்சிகளும், ஒரு மாவட்ட வளர்ச்சி குழுவும், 68 கிராம ஒன்றியக் குழுக்களும், 198 வருவாய் கிராமங்களும், 11 காவல் நிலையங்களும் உள்ளது.

அரசியல்
இம்மாவட்டம் இரண்டு பாகிஸ்தான்  நாடாளுமன்றத் தொகுதிகளையும், நான்கு  பஞ்சாப் மாகாண சட்டமன்றத் தொகுதிகளையும் கொண்டுள்ளது.

மக்கள் தொகையியல்
6,524 சதுர கிலோ மீட்டர் பரப்பளவு கொண்ட இம்மாவட்டத்தின்  1998-ஆம் ஆண்டின் மக்கள் தொகை கணக்கெடுப்பின் படி, சக்வால் மாவட்டத்தின் மொத்த மக்கள் தொகை  10,83,725 ஆகும். மொத்த மக்களில் நகரப்புறங்களில் 21.01% மக்கள் வாழ்கின்றனர். சராசரி எழுத்தறிவு விகிதம் 56.72% ஆக உள்ளது.
இம்மாவட்டத்தில் பஞ்சாபி மொழியை 97.7%  மக்களும் பஷ்தூ மொழியை 1.2% மக்களும், உருது மொழியை 0.9% மக்களும் பேசுகின்றனர்.

கல்வி 
சக்வால் மாவட்டத்தில் உள்ள 1199 அரசுப் பள்ளிகளில் 627 பள்ளிகள் பெண்களுக்கானது.

முக்கிய கல்வி நிலையங்கள்
 அரசு பட்டமேற்படிப்பு கல்லூரி, சக்வால்  
 அர்சு மகளிர் கல்லூரி, சக்வால் 
 கல்லார் கஹர் இராணுவப் பயிற்சி கல்லூரி

பொருளாதாரம்
இம்மாவட்டத்தின் பொருளாதாரம் வேளாண்மையைச் சார்ந்து உள்ளது. இங்கு வற்றாத ஆறுகள் பாய்வதால் நீர் வளமும், மண் வளமும் கொண்டுள்ளது. இங்கு  கோதுமை, கரும்பு,  பார்லி, பயறு வகைகள், சோளம், சிறு தானியங்கள் பயிரிடப்படுகிறது. மேலும் இங்கு பெரிய சிமெண்ட் ஆலையும் உள்ளது.

கட்டாஸ் ராஜ் கோயில்கள் 

இம்மாவட்டத்தில் ஆயிரம் ஆண்டுகளுக்கும் மேலான நூறு கோயில்கள் கட்டாஸ் ராஜ் எனும் பகுதியில் உள்ளது. இக்கோயிலுக்கு பாகிஸ்தான் மற்றும் இந்தியாவிலிருந்து பக்தர்கள் தரிசனம் செய்ய வருகிறார்கள். மேலும் கட்டாஸ் ராஜ் பகுதியில் தொன்மையான சமசுகிருத பல்கலைக்கழகம் இருந்துள்ளது.

மேற்கோள்கள்

பாக்கித்தானின் மாவட்டங்கள்
2017 கூனேரு தொடருந்து விபத்து

கூனேரு தொடர்வண்டி விபத்து  அல்லது ஹிராக்கந்த் தொடர்வண்டி விபத்து என்பது இந்தியாவின்   ஆந்திரப்பிரதேச  மாநிலத்தில் விஜயநகரம் மாவட்டத்தில் கூனேரு ரயில் நிலையம் அருகே  21 சனவரி 2017 இரவு  ஹிராக்கந்த் அதிவிரைவுத் தொடர்வண்டி தடம் புரண்ட விபத்தை குறிப்பாதாகும்.

விபத்து
சத்தீஸ்கர் மாநிலம் ஜக்தல்பூரில் இருந்து ஒடிசா மாநிலம் புவனேஸ்வர் சென்று கொண்டிருந்த ஹிராக்கந்த் அதிவிரைவுத் தொடர்வண்டி,  ஆந்திரப்பிரதேச  மாநிலத்தில் விஜயநகரம் மாவட்டத்தில் கூனேரு ரயில் நிலையம் அருகே  21 சனவரி 2017 இரவு தடம் புரண்டது. மூன்று பெட்டிகள்  முற்றிலும் இருப்புப்பாதையை விட்டு தடம் புரண்டன. சில பெட்டிகள்  அருகில் இணையாக சென்று கொண்டிருந்த சரக்கு வண்டியுடன் மோதி புரண்டன.

அதிவிரைவுத் தொடர்வண்டியின் பொறி இயந்திரம் உட்பட 9 பெட்டிகள் தடம் புரண்டதில் 13 பெண்கள் உட்பட 41 பேர் உயிரிழந்தனர். காயமடைந்த ஒருவர் சிகிச்சை பலனின்றி பின்னர் இறந்ததால் பலி எண்ணிக்கை 42 ஆக உயர்ந்தது.

இழப்பீடு
விபத்தில் இறந்தவர்களின் குடும்பத்தினருக்கு இந்திய இரயில்வே சார்பில் தலா ரூ.2 லட்சமும் ஆந்திரப் பிரதேச அரசு சார்பில் தலா ரூ.5 லட்சமும் இழப்பீடு அறிவிக்கப்பட்டது.

மேற்கோள்கள்

2017 தொடருந்து விபத்துகள்
விஜயநகரம் மாவட்டம்
ஆந்திரப் பிரதேசத்தில் தொடருந்து விபத்துகளும் நிகழ்வுகளும்
பரிட்டாலா ரவீந்திரா நாயுடு

பரிட்டால ரவி. ஆந்திர மாநிலத்தின் ராயலசீமா என்ற பிராந்தியத்திலுள்ள அனந்தபூர் மாவட்டத்தை சார்ந்தவர் ஆவார்.

இவர் தந்தை பரிட்டால ஸ்ரீராமுலு, ஓர் கம்மூனிசவாதி ஆவார். இவர் ராயலசீமா பகுதிகளில் இருந்த பூசுவாமி என்னும் நிலச்சுவான்தார்களுக்கு எதிராக ஏழை மக்களின் உரிமைக்காக போராடத்தை நடத்தியவர் ஆவார்.

இவரின் மக்கள் செல்வாக்கு அப்பகுதி நிலச்சுவான்தார்களால் சகித்துக்கொள்ள முடியாமல் இவரை திட்டம் தீட்டி கொலை செய்துவிட்டனர்.

ஸ்ரீராமுலு அவர்களது முதல் மகன் பரிட்டால ஹரீந்திரா அவர்களும் தனது தந்தை வழியஒ பின்பற்றி பல்வேறு போராட்டங்களில் ஈடுபட்டார். ஆதலால் அவரும் அப்பகுதி நிலச்சுவான்தார்களால் கொல்லப்பட்டார் .

இந்த அநியாயத்தை அழிக்க, அவர் தந்தை வழி அண்ணன் வழி வந்த மக்களை காக்க வேண்டிய கட்டாயம் பரிட்டாலா ரவீந்திரா அவர்களுக்கு ஏற்பட்டு அவர் போராட்ட களத்திற்கு வந்தார் பரிட்டாலா ரவிந்திரா அவர்கள்.

அப்போது தான் என். டி. ராமாராவ் அவர்கள் புதிதாக கட்சி தொடங்கிய காலம். அப்போது அவர் ராயலசீமா பகுதியிலுள்ள அனந்தபூர் மாவட்டத்தில் பிரச்சாரம் செய்ய போகிறார். அங்கு அவருக்கு எதிராக அவர் பிரச்சார மேடையில் நாட்டு வெடிகுண்டு வைக்கப்பட்டு வெடித்துவிடுகிறது.

அந்த சம்பவத்தால் கோவமுற்று, இவர்களை யாரை வைத்து அடக்கமுடியும் என்று பார்தபோது அவர் கண்ணுக்கு பரிடாலா ரவீந்திர தென்பட்டார்.

ரவீந்திரவை அழைத்து அந்த பகுதியின் சட்டமன்ற பிரதிநிதியாக போட்டியிட வேண்டிக்கொண்டார் என்.டி.யார்.

அவரும் ஒப்புக்கொண்டு சட்டமன்ற உறுப்பினராக போட்டியிட்டு மக்களால் தேர்ந்தெடுக்கப்பட்டார் பரிட்டாலா ரவீந்திரா.

என்.டி.ஆர் மந்திரி சபையில் மந்திரியானார் ரவீந்திரா.

பின்னர் அவரால் அப்பகுதி மக்களுக்கு நியாயம் கிடைக்கச் செய்தார்.மக்களும் அவரை தொடர்ந்து  வெற்றிபெறச் செய்தனர்.

அவரின் அரசியல் வெற்றியை தாங்க முடியாத அவரின் எதிரிகளால் சுட்டு கொல்லப்பட்டார்.

ஆனால் அவரையும்,அவரது குடும்பத்தையும் அப்பகுதி மக்கள் அவரை கடவுளாக பார்கிறார்கள்.

அவருக்கு ஆந்திரா ,தெலுங்கானா, பகுதிகளில் அவருக்கு என்று ரசிகர்பட்டாலம் இருக்கின்றது.

பரிடால குடும்பம் மற்றும் அவரது தொண்டர்கள் சார்பாக பல்வேறு சேவா உதவிகாறியங்களு உதவிக்கொண்டு இருக்கின்றனர்.

மேற்கோள்கள்

1958 பிறப்புகள்
2005 இறப்புகள்
இந்தியாவில் கொலை செய்யப்பட்ட அரசியல்வாதிகள்
அனந்தபூர் மாவட்ட நபர்கள்
கட்டாஸ் ராஜ் கோயில்

கட்டாஸ் ராஜ் கோயில்கள் (பஞ்சாபி, ) தெற்காசியாவின் பாகிஸ்தான் நாட்டின் பஞ்சாப் மாகாணத்தின் ராவல்பிண்டி கோட்டத்தில் அமைந்த சக்வால் மாவட்டத்தின் கட்டாஸ்  எனும் கிராமத்தில் அமைந்த சிவபெருமானுக்கு அர்பணிக்கப்பட்ட கோயில்களின் வளாகம் ஆகும்.

தொன்ம வரலாறு 
இந்து தொன்மவியலின் படி,  பாண்டவர்கள் வனவாசத்தில் இருந்தபோது கிருஷ்ணரின் ஆலோசனையின்படி இந்த சிவலிங்கக் கோயில்களை கட்டியதாக அறியமுடிகிறது.

இக்கோயில்களை உலகப் பாரம்பரியக் களங்களில் ஒன்றாக அறிவிக்க பாகிஸ்தான் அரசு கோரிக்கை விடுத்துள்ளது. மேலும் இக்கோயில் வளாகத்தை புதுப்பிக்க பாகிஸ்தான் அரசு திட்டமிட்டுள்ளது. இக்கோயிலின் திருக்குளத்தில் உள்ள நீர், அருகில் உள்ள தொழிற்சாலகளின் பெருக்கத்தினால் வற்றியுள்ளது. சனவரி 2017-இல் இக்கோயில் கோபுரங்களுக்கு புதிய விமானங்களை நிறுவத் தொடங்கியுள்ளது.

கட்டாஸ்ராஜ் கோயில் வளாகம் பாண்டவர்களுடன் தொடர்புடையது. பாண்டவர்கள் பன்னிரெண்டு ஆண்டு வன வாச காலத்தில், நான்கு ஆண்டுகள் இப்பகுதியில் தங்கியிருந்ததாக மகாபாரத காவியம் கூறுகிறது. இக்கோயில் குளத்து நீரை அருந்த வந்த பீமன், அருச்சுனன், நகுலன் மற்றும் சகாதேவன், இக்குளத்தை காவல் காத்துக் கொண்டிருந்த ஒரு யட்சனின் கேள்விகளுக்கு பதில் கூறாது, இக்குளத்து நீரை அருந்தியதால் அனைவரும் ஒருவர் பின் ஒருவராக இறந்தனர். பின்னர் தருமன் இக்குளத்திற்கு வந்து யட்சனின் கேள்விகளுக்கு பதில் கூறி, தனது உடன் பிறப்புகளை உயிர்த்தெழச் செய்து, இக்குளத்து நீரை அருந்திச் சென்றதாக மகாபாரதம் கூறுகிறது.

அமைவிடம் 
 
கட்டாஸ்ராஜ் கோயில் வளாகம் சக்வால் நகரத்திலிருந்து நாற்பது கிலோ மீட்டர் தொலைவில் உள்ளது.

பிறகோயில்கள் 

கட்டாஸ்ராஜ் கோயில் வளாகத்தில் சிவலிங்கம் அல்லாது, இராமர் கோயில், சிவன் கோயில், அனுமார் கோயில்கள் உள்ளது. இக்கோயிலுக்கு முந்தைய இந்தியத் துணைப் பிரதமர் லால் கிருஷ்ண அத்வானி 2015-இல் வருகை புரிந்தார்.

படக்காட்சிகள்

மேற்கோள்கள்

வெளி இணைப்புகள் 

 Pakistan renovates Katasraj Temples
 Picture tour of Katasraj Temples
 The Temples of Katas Raj in Pictures 

பாக்கித்தானில் உள்ள இந்து கோயில்கள்
பஞ்சாப் (பாகிஸ்தான்)
அழிசூர் அருளாலீசுவரர் கோயில்

அருளாலீசுவரர் கோயில் என்பது தமிழ்நாட்டில் காஞ்சீபுரம் மாவட்டத்தின் அழிசூர் என்னும் ஊரிலுள்ள சிவன் கோயில் ஆகும்.

அமைவிடம்
இக்கோயில் காஞ்சீபுரம் மாவட்டத்தில் அழிசூர் என்னுமிடத்தில் அமைந்துள்ளது. அழிஞ்சல் மரத்தடியில் அகத்தியர் இறைவனை வழிபட்டதால் இவ்விடம் அழிசூர் என்றழைக்கப்படுகிறது. செய்யாறு நதியின் தென் கரையில் இவ்வூர் உள்ளது.

இறைவன், இறைவி
இக்கோயிலின் மூலவராக அருளாலீசுவரர் உள்ளார். இங்குள்ள இறைவி அம்புஜ குசலாம்பாள் ஆவார். இறைவி அபய முத்திரையுடன் காணப்படுகிறார். சிவராத்திரி, பிரதோஷம் உள்ளிட்ட விழாக்கள் இங்கு நடைபெறுகின்றன.

அமைப்பு
கோயில் கிழக்கு நோக்கிய நிலையில் உள்ளது. நுழைவாயில் தெற்கு நோக்கி உள்ளது. கல் தூண் துவஜஸ்தம்பமாக உள்ளது. வெளிச்சுற்றில் நந்தி மற்றும் பலி பீடம் ஆகியவை உள்ளன. சோழர்களால் இக்கோயில் கட்டப்பட்டது. பின்னர் கி.பி.1123இல்  விக்கிரம சோழனின் ஐந்தாவது ஆட்சியாண்டில் இக்கோயில் கட்டப்பட்டது. மங்கல விநாயகர், முருகன், பைரவர், லட்சுமி நாராயணர் சன்னதிகள் உள்ளன. இறைவி தனி சன்னதியில் உள்ளார்.

நுழைவஊரின் வடகிழக்கில் இக்கோயில் தெற்கில் நுழைவாயிலைக் கொண்டுள்ளது. ஐந்து நிலை கொண்ட ராஜகோபுரத்துடன் கோயில் உள்ளது. முதல் திருசசுற்றில் சிங்கத்தூண் மண்டபத்தில் சக்கர விநாயகர், கோயில் குளம், கோயில் மரம், நந்தி மண்டபம், அலங்கார மண்டபம் ஆகியவை உள்ளன. மகாமண்டபம், நவக்கிரக சன்னதியை அடுத்துப் பலி பீடமும் சிங்க மண்டபமும் உள்ளன. மூலவர் சன்னதி கஜபிருஷ்ட வடிவில் உள்ளது. உட்பிரகார ஈசான மூலையில் பைரவர் உள்ளார். மூன்றாவது திருச்சுற்றில் அஷ்ட நாகங்களான அனந்தன், வாசுகி, தட்சன், கார்க்கோடகன், சங்கன், பத்மன், மகாபத்மன், குளிகன் ஆகியோர் உள்ளனர்.

மேற்கோள்கள் 

காஞ்சிபுரம் மாவட்டத்திலுள்ள சிவன் கோயில்கள்
கோல்ட் பிங்கர் (திரைப்படம்)

கோல்ட் பிங்கர் () என்பது 1964 ஆம் ஆண்டு வெளியான பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் மூன்றாவது படம் ஆகும். இந்த படம் 1959 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குநர் ஹாய் ஹாமில்டன் என்பவரால் எடுக்கப்பட்டது.

இந்த திரைப்படத்தை இயான் புரொடக்சன்சு நிறுவனம் தயாரிக்க சான் கானரி, ஹானர் பிளாக்மேன், ஜெர்ட் ஃப்ரெப்  மற்றும் ஷெர்லி ஈடன் ஆகியோர் நடித்துள்ளார்கள். இப்படத்தின் கால நீளம் 110 நிமிடங்கள். இப்படத்தின் ஆக்கச்செலவு 3 மில்லியன் ஆகும். இத்திரைப்படத்திற்காக இங்கிலாந்து, சுவிற்சர்லாந்து, ஐக்கிய அமெரிக்கா, மெக்சிகோ போன்ற நாடுகளில் படப்பிடிப்பு நடைபெற்றது.

கதைக் களம் 
தங்கக் கடத்தலில் ஈடுபடும் ஒரு சர்வதேசக் கும்பலைத் துப்பறியும் ஒரு பிரித்தானிய ஒற்றன் கேனோஸ் கோட்டை வைத்திருக்கும் தங்கச் சேமிப்பை கொள்ளை போகாமல் தடுக்க முயற்சி செய்கிறார்.

மேற்கோள்கள்

வெளி இணைப்புகள்
 

1964 திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
பிரித்தானிய பரபரப்பூட்டும் திரைப்படங்கள்
உளவு திரைப்படங்கள்
தொடர் திரைப்படங்கள்
பழிவாங்குதல் குறித்தான திரைப்படங்கள்
போர் திரைப்படங்கள்
சண்டைத் திரைப்படங்கள்
ஜேம்ஸ் பாண்ட் திரைப்படங்கள்
சுவிட்சர்லாந்தில் படமாக்கப்பட்ட திரைப்படங்கள்
புரொம் ரஷ்யா வித் லவ்

புரொம் ரஷ்யா வித் லவ் (From Russia with Love) என்பது 1963 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் இரண்டாவது படம் ஆகும். இந்த படம் 1957 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குநர் 'டெரன்ஸ் யங்' என்பவரால் எடுக்கப்பட்டது.

இந்த திரைப்படத்தை இயான் புரொடக்சன்சு நிறுவனம் தயாரிக்க, சான் கானரி, பெட்ரோ அர்மெண்டரிஸ், லோட்டே லென்யா, ராபர்ட் ஷா, பெர்னார்ட் லீ மற்றும் டேனீலா பியாஞ்சி ஆகியோர் நடித்துள்ளார்கள். இப்படத்தின் கால நீளம் 115 நிமிடங்கள். இப்படத்தின் ஆக்கச்செலவு 2 மில்லியன் ஆகும். இத்திரைப்படத்திற்காக துருக்கி மற்றும் இத்தாலி போன்ற நாடுகளில் படப்பிடிப்பு நடைபெற்றது. இந்த திரைப்படம் 11 அக்டோபர் 1963 இல் வெளியானது.

மேற்கோள்கள்

வெளி இணைப்புகள்
 

1963 திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
பிரித்தானிய பரபரப்பூட்டும் திரைப்படங்கள்
உளவு திரைப்படங்கள்
போர் திரைப்படங்கள்
சண்டைத் திரைப்படங்கள்
ஜேம்ஸ் பாண்ட் திரைப்படங்கள்
தொடர் திரைப்படங்கள்
சுவிட்சர்லாந்தில் படமாக்கப்பட்ட திரைப்படங்கள்
அமெரிக்கத் திரைப்படங்கள்
யு ஒன்லி லிவ் டூவைய்ஸ்

யு ஒன்லி லிவ் டுவைய்ஸ் () என்பது 1967 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் ஐந்தாவது படம் ஆகும். இந்த படம் 1964 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குநர் 'லூயிஸ் கில்பர்ட்' என்பவரால் எடுக்கப்பட்டது.

இந்த திரைப்படத்தை இயான் புரொடக்சன்சு நிறுவனம் தயாரிக்க, சான் கானரி நடித்துள்ளார். இப்படத்தின் கால நீளம் 117 நிமிடங்கள். இப்படத்தின் ஆக்கச்செலவு 10.3 மில்லியன் ஆகும். இத்திரைப்படத்திற்காக ஹாங்காங், ஐக்கிய அமெரிக்கா, ஜப்பான் மற்றும் நார்வே போன்ற நாடுகளில் படப்பிடிப்பு நடைபெற்றது.

கதைக் களம் 
ஜேம்ஸ் பாண்ட் ஜப்பானிய இரகசிய காவலுடன் சேர்ந்து செயற்கைக்கோள் கடத்தும் குற்றவாளிகளை கண்டுபிடிக்கும் முயற்சியில் ஈடுபடுகிறார்கள்.

மேற்கோள்கள்

வெளி இணைப்புகள்
 

1967 திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
பிரித்தானிய பரபரப்பூட்டும் திரைப்படங்கள்
உளவு திரைப்படங்கள்
போர் திரைப்படங்கள்
சண்டைத் திரைப்படங்கள்
ஜேம்ஸ் பாண்ட் திரைப்படங்கள்
தொடர் திரைப்படங்கள்
தேரா இஸ்மாயில் கான் மாவட்டம்

தேரா இஸ்மாயில் கான் மாவட்டம் (Dera Ismail Khan District) பாகிஸ்தான் நாட்டின் வடக்கில் கைபர் பக்துன்வா மாகாணத்தில் உள்ளது. இம்மாவட்ட நிர்வாகத் தலைமையிடம் தேரா இசுமாயில் கான் நகரம் ஆகும். இம்மாவட்டத்தில் வரலாற்று புகழ்பெற்ற காபீர் கோட், பல நூற்றாண்டுகள் பழமையான இந்துக் கோயில்கள் மற்றும் பௌத்த விகாரைகளில் தொல்லியல் சிதிலங்கள் மற்றும் லால் மாரா கல்லறைகள் கொண்டுள்ளது.

மக்கள் தொகையியல்
7326 சதுர கிலோ மீட்டர் பரப்பளவு கொண்ட இம்மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி, மொத்த  மக்கள் தொகை  8,52,995 ஆகும். மக்கள் தொகை வளர்ச்சி (1981 - 98) 3.26% ஆகவுள்ளது. மக்கள் தொகையில் ஆண்கள் 4,48,990 (52.63%); பெண்கள்  4,04,005 (47.36 %) ஆக உள்ளனர். பாலின விகிதம் 100 ஆண்களுக்கு 111 பெண்கள் வீதம் உள்ளனர். மக்கள் தொகை அடர்த்தியானது ஒரு சதுர கிலோ மீட்டரில் 116.4 மக்கள் வாழ்கின்றனர். கிராமப்புற மக்கள் தொகை 7,27,188 (85.25%) ஆக உள்ளது. எழுத்தறிவு 31.3% ஆக உள்ளது.இம்மாவட்டத்தில் பஷ்தூ மொழி, சராய்கி மொழி மற்றும் உருது மொழிகள் பேசப்படுகிறது.

மாவட்ட நிர்வாகம்
7326 சதுர கிலோ மீட்டர் பரப்பளவு கொண்ட தேரா இஸ்மாயில் கான் மாவட்டத்தின் நிர்வாக வசதிக்காக தேரா இஸ்மாயில் கான், குலாச்சி, தாராபின், பரோவா, பாகர்பூர் என ஐந்து தாலுக்காக்களாகவும், 47 கிராம ஒன்றியக் குழுக்களாகவும், 384 வருவாய் கிராமங்களாகவும் பிரிக்கப்பட்டுள்ளது. இம்மாவட்டம் ஒரு நகராட்சி மன்றமும், இரண்டு நகரக் குழுக்களையும், ஒரு இராணுவப் பாசறை ஊரும் கொண்டது.

அரசியல் 
இம்மாவட்டம் பாகிஸ்தான் தேசிய நாடாளுமன்றத்திற்கு இரண்டு உறுப்பினர்களைத் தேர்ந்தெடுக்கிறது.மேலும் கைபர் பக்துங்க்வா மாகாணச்  சட்டமன்றத்திற்கு ஐந்து உறுப்பினர்களைத் தேர்ந்தெடுத்து அனுப்புகிறது.

இதனையும் காண்க
 இந்து ஷாகி
 காபீர் கோட்

மேற்கோள்கள்

பாக்கித்தானின் மாவட்டங்கள்
கைபர் பக்துன்வா மாகாணம்
கைபர் பக்துன்வா மாகாணத்தின் மாவட்டங்கள்
திருபுவனை

திருபுவனை, புதுச்சேரி ஒன்றிய பிரதேசத்தில் இருக்கும் தெற்கு வருவாய்  கோட்டத்தில் இருக்கும் வில்லியனூர் வட்டத்தில் வரும் மண்ணடிபட்டு கொம்யூன் பஞ்சாயத்தில் உள்ள ஊராட்சி. இந்தியத் தொழில் ஆய்வகத்தின் கீழ் வரும் மிக பழமையான வரதராஜ பெருமாள் கோவில் இங்கு உள்ளது. இங்கு ஆரம்ப சுகாதார நிலையம், அரசுப் பள்ளிகள், அரசு நூலகம், அரசு நியாயவிலைக் கடை, காவல் நிலையம், தீயணைப்பு நிலையம் உள்ளன. இங்கு பல தொழிற்சாலைகளும் உள்ளன. திருபுவனை சட்டமன்றத் தொகுதியின் கீழ் வரும் பகுதிகளில் இந்த கிராம பஞ்சாயத்தும் ஒன்று ஆகும்.

புகைப்பட காட்சியகங்கள்

மேற்கோள்கள்

புதுச்சேரி மாவட்டம்
புதுச்சேரியில் உள்ள ஊர்களும் நகரங்களும்
புதுச்சேரி மாவட்டத்திலுள்ள ஊர்களும் நகரங்களும்
குஜராத் மாவட்டம்

குஜராத் மாவட்டம் (Gujrat)  (), தெற்காசியாவின் பாகிஸ்தான் நாட்டின் பஞ்சாப் மாகாணத்தின் வடக்கில் அமைந்துள்ளது. இதன் நிர்வாகத் தலைமையிட நகரம் குஜராத் ஆகும்.

மாவட்ட எல்லைகள்
செனாப் ஆறு மற்றும் ஜீலம் ஆறுகளுக்கு இடையே அமைந்துள்ள குஜராத் மாவட்டத்தின் வடக்கில் மிர்பூர் மாவட்டமும், வடகிழக்கில் ஜீலம் ஆறும், ஜீலம் மாவட்டமும், கிழக்கிலும், தென்கிழக்கிலும் குஜ்ரன்வாலா மாவட்டம் மற்றும் சியால்கோட்ட மாவட்டமும், மேற்கில் மண்டி பகாவுத்தீன் மாவட்டமும் எல்லைகளாக உள்ளது.
   
3,192 சதுர கிலோ மீட்டர் பரப்பளவு கொண்ட குஜராத் மாவட்டம் வரலாற்று சிறப்பு மிக்க நகரங்களையும் , கிராமங்களையும் கொண்டது. அவற்றுள் முக்கியமானவைகள் ஜலால்பூர் ஜட்டான், சக்தினா, கர்னானா, குஞ்சா, சேக்னா மற்றும் லலாமூசா நகரங்கள் ஆகும்.

மாவட்ட நிர்வாகம்
குஜராத் மாவட்டத்தை நிர்வாக வசதிக்காக குஜராத், கரியான் மற்றும் ஜலால்பூர் ஜாத்தன் என மூன்று வட்டங்களாகப் பிரிக்கப்பட்டுள்ளது. இம்மாவட்டம் 119 கிராம ஒன்றியக் குழுக்களையும், 1065 வருவாய் கிராமங்களையும், நான்கு நகராட்சி மன்றங்களையும், ஒரு இராணுவப் பாசறை ஊரையும் கொண்டுள்ளது.

மக்கள் தொகையியல் 
3192 சதுர கிலோ மீட்டர் பரப்பளவு கொண்ட குஜராத் மாவட்டத்தின் 1998-ஆம் ஆண்டு மக்கள் தொகை கணக்கெடுப்பின் படி, மக்கள் தொகை 20,48,008 ஆக உள்ளது. மக்கள் தொகையில் ஆண்கள் 1026256 (50.10%); பெண்கள் 1021752 ( 49.89%) ஆக உள்ளனர். பாலின விகிதம் 100 பெண்களுக்கு 100.4% ஆண்கள் வீதம் உள்ளது. மக்கள் அடர்த்தியானது ஒரு சதுர கிலோ மீட்டர் பரப்பளவில் 641.6 நபர்கள் வீதம் உள்ளது. நகர்ப்புற மக்கள் தொகை 5,68,172 (27.74%) ஆக உள்ளது. சராசரி எழுத்தறிவு  62.2% ஆக உள்ளது. ஆண்களின் எழுத்தறிவு 73.0%; பெண்களின் எழுத்தறிவு  51.6% ஆகவுள்ளது. 1981 – 1998 காலகட்டத்தில்  2.22% வீதம் மக்கள் தொகை வளர்ச்சி அடைந்துள்ளது. இம்மாவட்டத்தில் பஞ்சாபி மொழி, ஆங்கிலம்  மற்றும் உருது மொழிகள் பேசப்படுகிறது.

தட்ப வெப்பம் 
குஜராத் மாவட்டத்தின் கோடைகாலத்தில் அதிகபட்ச வெப்பம் 50° செல்சியஸ் வரையிலும், குளிர்காலத்தில் குறைந்தபட்ச வெப்பம் 2° செல்சியஸ் அளவிற்கும் குறைவாக உள்ளது. ஆண்டு சராசரி மழைப் பொழிவு 750 மில்லி மீட்டராகும்.

கல்வி 
குஜராத் மாவட்டத்தில் 1,475 அரசு தொடக்கப் பள்ளிகள் மற்றும் உயர்நிலைப் பள்ளிகள் உள்ளது. இதில் 889 (60%) பள்ளிகள் பெண்களுக்கானது.

மேற்கோள்கள்

வெளி இணைப்புகள்
 Gujrat, Pakistan
 District Gujrat, Pakistan
 Gujrat District 

பாக்கித்தானின் மாவட்டங்கள்
பஞ்சாப், பாகிஸ்தான்
க. அயோத்திதாஸப் பண்டிதர் சிந்தனைகள்-1

க. அயோத்திதாஸப் பண்டிதர் சிந்தனைகள்-1 என்பது க. அயோத்திதாசப் பண்டிதர் வெவ்வேறு ஆண்டுகளில் தனித்தனி நூல்களாகப் பார்ப்பனியத்தை விமர்சித்து எழுதிய ஐந்து நூல்களின் தொகுப்பு நூலாகும். பல்வேறு காலத்தில் எழுதப்பட்ட இந்நூல்களைத் தலித் சாகித்ய அகாடமி என்ற பதிப்பகத்தார், 1999 ஆம் ஆண்டு தொகுத்து வெளியிட்டனர். இந்நூல் 158 பக்கங்களைக் கொண்ட, சமூகவியல் சார்ந்த விழிப்புணர்வு நூலாகும். தமிழ்நாடு அரசு அறிவித்த, நாட்டுடமை ஆக்கப்பட்ட நூல்களில், இந்நூலும் ஒன்றாகும்.

சாதியம் குறித்த விழிப்புணர்வை இந்நூல் பிரதானமாக வழங்குகிறது.  நூலாசிரியரின் எழுத்தாக்கத்தால், இந்திய சட்ட அறிஞர் அம்பேத்கர், பெளத்தத்தின் முக்கியத்துவத்தை உணர்வதற்கு காரணியாக இருந்து, மன எழுச்சி அடைந்ததாக  வரலாற்றுக் குறிப்புகள் உள்ளன.

உள்ளடக்கம் 
வெவ்வேறு காலகட்டத்தில் அரசியல் சமூகம் சார்ந்து நூலாசிரியர் எழுதிய சிறு கட்டுரைகளின் தொகுதி இந்நூலில் இடம்பெற்றுள்ளன. இம்முதல் தொகுதி ஐந்து நூல்கள் இணைத்து உருவாக்கப்பட்டுள்ளது.

மேற்கோள்

உயவுத்துணை 
 தமிழ்இந்து இணையப்பக்கத் தொடர்கள் -தலித்துகளும் தமிழ் இலக்கியமும்
'ஆக்ஸ்ஃபோர்ட் யுனிவெர்ஸிட்டி ப்ரெஸ்', பதிப்பகத்தின், மொழிபெயர்ப்புத்துறை இயக்குநர் திருமதி மினி கிருஷ்ணன் முயற்சியின் விளைவாக, தமிழில் தலித் எழுத்தாளர்களின் படைப்பாக்கம் என்ற நூலை வெளியிட்டிருக்கிறது. எழுத்தாளர் ரவிக்குமாரும், பேராசிரியர் அழகரசனும் இந்நூலைத் தொகுத்தளித்திருக்கிறார்கள்.

வெளி இணைப்புகள் 
 தமிழக அரசின் நாட்டுடைமையாக்கப்பட்ட நூல்கள் பதிவேற்றத் திட்டம்
இந்நூலாசிரியரின் பிற நூல்களை, பொதுவகத்தில் இருந்து பதிவிறக்க, இதனைச் சொடுக்கவும்
 [ இந்நூலின்] இரண்டாம் பக்கமாக, பொதுகள உரிமம்   இணைக்கப்பட்டுள்ளது.
.

நாட்டுடைமை நூல்கள்
தொழில்நுட்பம் மற்றும் மருத்துவத்திற்கான தெற்காசிய நிறுவனம்

தொழினுட்பம் மற்றும் மருத்துவத்திற்கான தெற்காசிய நிறுவனம்  (SAITM)  என்பது இலங்கையில் உயர்கல்வியை வழங்குகின்ற ஒரு தனியார் கல்வி நிறுவனம் ஆகும். இதுவே இலங்கையில் உருவாக்கப்பட்ட  முதலாவது தனியார் பசுமைப் பல்கலைக் கழகம் ஆகும். It is the first private sector Green Campus to be established in the country. யூலை  2016 இல் , இலங்கை அரசாங்கம் இந்நிறுவனத்தினால் வழங்கப்படும் மருத்துவக் கற்கைகளுக்கான மாணவர் அனுமதிகளை இடைநிறுத்தியது.

வரலாறு
தொழினுட்பம் மற்றும் மருத்துவத்திற்கான தெற்காசிய நிறுவனம், மருத்துவம், பொறியியலும் தகவல் தோழில்நுட்பமும், மேலாண்மையும் நிதியும் மற்றும் தகவல் தொடர்பாடல் தொழில் நுட்பமும் ஊடகமும் ஆகிய துறைகளில் மூன்றாம் நிலைக் கல்வியை வழங்குவதை நோக்கமாகக்கொண்டு முனைவர் நெவில் பெர்னாண்டோவினால் 2008 ஆம் ஆண்டு நிறுவப்பட்டது. இந்நிறுவனம் ஆரம்பத்தில் ரஷ்யாவில் உள்ள நிசுவி நொவ்கொரட்டு அரச மருத்துவப் பல்கலைக் கழகம், தாய்லாந்து ஆசிய தொழில்நுட்ப நிறுவனம், இங்கிலாந்தின் பக்கிங்கம்சயார் புதிய பல்கலைக் கழகங்களுடன் இணைந்து பட்டம் வழங்கும் நிறுவனமாக தொழில்பட்டது.

மேற்கோள்கள்

கல்வி நிறுவனங்கள்
பக்கிரி

ஃபக்கீர் அல்லது ஃபக்கிரி (Fakir or Faqir) (; , இசுலாமிய சூபித்துவத்தை கடைபிடித்து, பிச்சை எடுத்து உண்டு வாழ்ந்து, இறைவனைக் குறித்த ஆன்மிகத் தேடலில் வாழும் இசுலாமியத் துறவி என்று பொருள்.

துறவு வாழ்கையைக் கொண்ட பக்கிரிகள் இறைவனை அதிகம் தொழுது கொண்டும் இறைவனின் திருப்பெயர்களை மனதில் ஜெபித்துக் கொண்டும் இருப்பர்.

வரலாறு
இசுலாமிய உமையாக்களின்  ஆட்சிக் காலத்தில் (661–750) இசுலாமிய சமுதாயத்தில்  சூபித்துவம்  மலர்ந்தது. சூபித்துவ ஃபக்கிரிகள் உலக போகங்களை வெறுத்து, இறைவனை மட்டும் இலக்காகக் கொண்டு மக்களிடம் பிச்சையெடுத்து உண்டு, தூய ஆன்மிக வாழ்க்கையை மேற்கொண்டனர். பக்கிரிகள் இசுலாமிய சமுதாயத்தில் மதிப்பு மிக்கவர்களாக இருந்தனர்.
 
பக்கிரி எனும் சொல் இந்து பௌத்த சமயங்களில் சந்நியாசி, சாது, குரு, சுவாமி மற்றும் யோகிகளைக் குறிக்கிறது.

இந்தியத் துணைக் கண்டத்தில் பக்கிரி எனும் சொல் முகலாயப் பேரரசின் ஆட்சிக் காலத்தில் முதலில் பிரபலமானது. கி. பி. நான்காம் நூற்றாண்டில் வட இந்தியாவின்  நாக சாதுக்களை பக்கிரிகள் என பாரசீக  வரலாற்று ஆசிரியர்கள் குறிப்பிட்டுள்ளனர்.சீரடி சாயி பாபா ஒரு பக்கிரி போன்று வாழ்ந்தவர்.

வடஇந்தியாவில் பக்கீர் எனும் சாதியினர் தர்காக்களில் பணி செய்து  வாழ்கின்றனர்.

இந்த கலாச்சாரத்தின் பரிணாம மாற்றங்களின் தற்கால மிச்சமாக தமிழகத்தில் பல ஊர்களில் இன்றும் ஃபக்கிர்சா மற்றும் ஃபக்கீர்மார் என அறியப்படும் வகையினரைக் காணலாம்.

மேற்கோள்கள்

வெளி இணைப்புகள் 

 List of Books of Sultan Bahoo
 Ibn Arabi Books

இசுலாமிய மெய்யியலாளர்கள்
அரபு மொழிச் சொற்கள்
சில்கா ஏரி

சில்கா ஏரி, (Chilika Lake)  கடலினின்று மணல் திட்டுகளால் பிரிக்கப்பட்ட  உவர் நீர் தன்மை கொண்ட ஏரி போன்ற கடற்காயல் ஆகும். சில்கா ஏரி இந்தியாவின் ஒடிசா மாநிலத்தின் புரி மாவட்டம், கோர்த்தா மாவட்டம் மற்றும் கஞ்சாம் மாவட்டங்களின் எல்லைகளாகப் பிரிக்கிறது. இது வங்காள விரிகுடாவை ஒட்டி 64.3 கிலோ மீட்டர் நீளத்தில பரந்துள்ளது. சில்கா ஏரியில் அமைந்த நளபனா தீவுப் பகுதியில் நளபனா பறவைகள் சரணாலயம் அமைந்துள்ளது.

1,100 சதுர கிலோ மீட்டர் பரப்பளவு கொண்ட சில்கா ஏரி, உலகின் இத்தகைய உவர் நீர் ஏரிகளில் இரண்டாவது பெரிய ஏரியாகும்.

குளிர்காலத்தில் வெளிநாட்டுப் பறவைகள் அதிக அளவில்  சில்கா ஏரியில் பெரிய அளவில் வலசை வருகிறது. அழிவின் விளிம்பில் உள்ள பறவை இனங்கள் மற்றும் விலங்கினங்களுக்கு சில்கா ஏரி புகலிடமாக உள்ளது.

சில்கா ஏரியின் சூழலியல் மீன் வளத்திற்குப் பெரிதும் ஆதாரமாக விளங்குகிறது. சில்கா ஏரியின் கரையிலும், தீவுகளிலும்  மீன்பிடித் தொழிலை நம்பி,  132 கிராமங்களைச் சேர்ந்த 1,50,000-க்கும் மேற்பட்ட மீனவர்கள் வாழ்கிறார்கள்.

குளிர்காலத்தில் ருசியா, மங்கோலியா, நடு ஆசியா, தென்கிழக்கு ஆசியா, லடாக் மற்றும் இமயமலை பகுதிகளிலிருந்து 160 பறவை இனங்கள் சில்கா ஏரிக்கு வலசை வருகின்றன.

போக்குவரத்து வசதிகள் 
சென்னை – கொல்கத்தா தேசிய நெடுஞ்சாலை எண் 5 சில்கா ஏரியின் கிழக்கு கரையின் வழியாகச் செல்கிறது. ஒடிசாவின் புரி நகரத்திலிருந்து தென்கிழக்கில் 100 கிலோ மீட்டர் தொலைவில் உள்ளது.
சென்னை – புவனேஸ்வர் – கொல்கத்தா செல்லும் அனைத்து தொடருந்துகளும் சில்கா ஏரி வழியாக நின்று செல்கிறது.

ஒடிசா மாநில சுற்றுலா வளர்ச்சிக் கழகம் சில்கா ஏரியில் படகு சவாரிக்கு ஏற்பாடு செய்துள்ளது.  பல தனியார்ப் படகுகளும் சில்கா ஏரியில் உள்ள தீவுகளைச் சுற்றி காண்பிக்கின்றன.

படக்காட்சிகள்

மேற்கோள்கள்

வெளி இணைப்புகள் 

 Irrawaddy dolphin — India

 Opening of new mouth and IRS 1D LISS III Image of Chilika Lagoon
 Figure 1 Chilika Lagoon Basin
 Tourist locations in the lagoon 
 Birds of Chilika
 The journey from Puri to Chilika lake brings alive the rustic life of Orissa
 Reach Chilika from Puri 

ஒடிசாவின் ஏரிகள்
கோர்த்தா மாவட்டம்
புரி மாவட்டம்
கஞ்சாம் மாவட்டம்
இந்தியாவில் உள்ள பறவைகள் காப்பகங்கள்
உப்பு ஏரிகள்
இந்தியாவின் சாலைவிதி குறியீடுகள்

இந்தியாவில் பின்பற்றப்படும் சாலைவிதிகள் மற்றும் அறிகுறிகள் இங்கிலாந்தினை பின்பற்றியதாகும், ஆனால் இங்கு பன்மொழி உபயோகப்படுத்தப்படுகிறது. இந்திய மாநில நெடுஞ்சாலைகள் மற்றும் நகரச்சாலைகள் மாநிலமொழிகளிலும், ஆங்கிலத்திலும் இருக்கும்.  தேசியநெடுஞ்சாலைகள் இந்தி, ஆங்கிலம் மற்றும் மாநில மொழிகளில் இருக்கும்.

கட்டாயமாக பின்பற்றவேண்டிய அறிகுறிகள்

எச்சரிக்கை அறிகுறிகள்

Cautionary/Warning signs

Informatory signs

Facility informatory signs

Parking signs

மேற்கோள்கள்

வெளி இணைப்புகள்
 Indian Traffic Rules and Signals
 63 Traffic Signs and Their Proper Meanings in India
  Mumbai Traffic Rules 2016 – Road Traffic Signs
  Compulsory Road Traffic 

இந்தியாவில் போக்குவரத்து
அசிட்டோன் ஆக்சைம்

அசிட்டோன் ஆக்சைம் (Acetone oxime) அல்லது அசிட்டாக்சைம் (acetoxime) என்பது (CH3)2CNOH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் கீட்டோக்சைம் வகைப்பாட்டிற்கு ஒரு எளிய எடுத்துக்காட்டாகும். வெண்மை நிற படிகத்திண்மங்களாகக் காணப்படும் இச்சேர்மம் தண்ணீர், எத்தனால், ஈதர், குளோரோஃபார்ம் இலிக்ரோயின் போன்றவற்றில் கரையும். கரிமத் தொகுப்பு வினைகளில் ஒரு வினைப்பொருளாக இது பயன்படுத்தப்படுகிறது .

தயாரிப்பு 
அசிட்டோன் மற்றும் ஐதராக்சிலமைன் இரண்டும் HCl முன்னிலையில் ஒடுக்க வினையினால் அசிட்டோன் ஆக்சைம் உருவாகிறது .

(CH3)2CO  +  H2NOH   →   (CH3)2CNOH  +  H2O.

ஐதரசன் பெராக்சைடு முன்னிலையில் அசிட்டோன் அம்மோனியாக்சிசனேற்றம் அடைந்தும் அசிட்டோன் ஆக்சைம் உருவாகிறது .

பயன்கள்
ஐதரசீனுடன் ஒப்பிடுகையில் குறைவான நச்சுத்தன்மையும், அதிக நிலைப்புத்தன்மையும் கொண்ட ஓர் அற்புதமான அரித்தல் தடுப்பியாக அசிட்டோன் ஆக்சைம் பயன்படுகிறது. மேலும், கீட்டோன், கோபால்ட், ஆகியனவ்ற்றை உறுதி செய்யவும் கரிமத்தொகுப்பு வினைகளிலும் இது பயன்படுத்தப்படுகிறது .

மேற்கோள்கள் 

ஆக்சைம்கள்
போகன்

போகன் (Bogan) 2017 பிப்ரவரி மாதம் 2 ஆம் தேதி வெளிவந்த தமிழ்த் திரைப்படமாகும். இதில் செயம் ரவி, அரவிந்த் சாமி, அன்சிகா மோட்வானி, நாசர், பொன்வண்ணன் போன்றோர் நடித்துள்ளார்கள். இமான் இசையமைத்துள்ளார். லட்சுமன் இயக்கியுள்ளார். பிரபுதேவா தயாரித்துள்ளார்.

கதைச் சுருக்கம்
நகைக் கடை, வங்கி என்று அடுத்தடுத்து பெரிய அளவில் இரண்டு பணக் கொள்ளைகள் நடக்கின்றன. இரண்டு கொள்ளைகளையும் அதே நிறுவனத்தில் பணிபுரிபவர்கள் செய்த தாக அங்கே உள்ள சிசிடிவி கேமராக்களில் பதிவாகிறது. அப்படிச் சிக்குபவர்களில் ஒருவர் நரேன். அவரது மகன் உதவி ஆணையர் விக்ரம் (ஜெயம் ரவி). தன் அப்பாவின் மீது படிந்த கறையைப் போக்க அவர் களம் இறங்குகிறார். ரவி மேற்கொள்ளும் துப்பறியும் முயற்சியில் ஆதித்யா (அரவிந்த் சாமி) சிக்குகிறார்.

கொள்ளைகளின் சூத்திரதாரி அரவிந்த் சாமிதான் என்று தெரிந்தாலும் அவர் அதை எப்படிச் செய்தார் என்பது மர்மமாகவே இருக்கிறது. அதைக் கண்டுபிடிக்க முனையும் ரவியிடம் தன் ரகசிய சக்தியைப் பிரயோகிக்கிறார் அரவிந்த் சாமி. இதனால் ரவியின் வாழ்க்கை அடியோடு மாற, அடுத்தடுத்துப் பல விபரீதங்கள் அரங்கேறுகின்றன.

மேற்கோள்கள்

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
ஜெயம் ரவி நடித்த திரைப்படங்கள்
அரவிந்த்சாமி நடித்த திரைப்படங்கள்
நாசர் நடித்த தமிழ்த் திரைப்படங்கள்
தேவி (2016 திரைப்படம்)

தேவி  2016 ல் வெளிவந்த ஓர் இந்திய மும்மொழி இசை, திகில் நகைச்சுவைத் திரைப்படமாகும். இப்படத்தை ஏ. எல். விஜய் இணை எழுதி இயக்கியுள்ளார். இப்படத்தில் முன்னணி கதாபாத்திரமாக தமன்னாவும்,  பிரபுதேவா, சோனு சூத், ஆர். ஜே. பாலாஜி ஆகியோர் துணை கதாபாத்திரங்களிலும் நடித்துள்ளனர்.

நடிகர்கள்  
 பிரபுதேவா
 தமன்னா - தேவி
 சோனு சூத்
 ஆர். ஜே. பாலாஜி

மேற்கோள்கள்

வெளி இணைப்புகள் 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
2016 இந்தித் திரைப்படங்கள்
2016 தெலுங்குத் திரைப்படங்கள்
தமன்னா நடித்த திரைப்படங்கள்
இந்தியத் தெலுங்குத் திரைப்படங்கள்
இந்திய இந்தித் திரைப்படங்கள்
ரோசிதுகள்

ரோசிதுகள் (தாவர வகைப்பாட்டியல்:Rosids) என்பவை பூக்கும் தாவரங்கள் வகையிலுள்ள ஒரு பெரிய உயிரினக் கிளையின் (ஒற்றை மரபுவரிசை) உறுப்பினர்களைக் குறிக்கிறது. பூக்கும் தாவர வகையில் நான்கில் ஒரு பாகத்திற்கு மேல் சுமார் 70,000 தாவர இனங்கள்   இவ்வுயிரினக் கிளையில் இடம்பெற்றுள்ளன.

உயிரின வகைபாடு மற்றும் சூழலின் அடிப்படையைப் பொறுத்து ஒற்றை மரபுவரிசைத் தாவரங்கள் 16 முதல் 20 வரிசைகளாகப் பிரிக்கப்பட்டுள்ளன. இவ்வரிசைகளில் மொத்தமாக 140 குடும்பங்களைச் சேர்ந்த தாவரங்கள் காணப்படுகின்றன. 
 
கிரீத்தேசியக் காலம் முதலாக ரோசித் புதைப்படிவுகள் அறியப்படுகின்றன. 99.6 மற்றும் 125 மில்லியன் ஆண்டுகளுக்கு முந்தைய கிரீத்தேசிய நிலவியல் காலப் பகுதியின் அப்டியன் அல்லது அல்பியன் நிலவியல் நிலைகளில் ரோசித் வகை தாவரங்கள் தோன்றியிருக்கலாம் என்று மூலக்கூற்று கடிகை தொழில்நுட்ப மதிப்பீடுகள் தெரிவிக்கின்றன.

பெயரிடல் 
ரோசித்கள் என்பவை, அனைத்துலக பாசிகள், பூஞ்சைகள், தாவரங்களுக்கான பெயரிடல் நெறிமுறையில் அமைந்த ரோசிடே என்ற பெயரின் துணை வகுப்பு என்று வழக்கமாகபுரிந்து கொள்ளப்படுகிறது. 1967 ஆம் ஆண்டில் ஆர்மென் தாக்டாயன் ரோசிடே என்ற பெயரிடலுக்கான சரியான அடிப்படையை எடுத்துக் காட்டினார். 1830 ஆம் ஆண்டில் பிரடெரிக் கோட்டியப் பார்ட்லிங்கால் வெளியிடப்பட்ட தாவரங்களின் பட்டியல் ஓர் உயிரினக் கிளை அல்லது ஒற்றை மரபுவரிசை) எனப்பெயரிடப்பட்டது. பின்னர் இப்பெயர் ரோசிடே என்று பெயர் மாற்றம் செய்யப்பட்டது. தொடர்ந்து பல தாவரவியல் அறிஞர்களால் பலவாறாக வரையறை செய்யப்பட்டது. ரோசித்கள் என்ற பெயர் முறைசாராத ஒரு தாவரவியல் பெயராகும். உரோசா பூவினை அடிப்படையாகக் கொண்டு இப்பெயரைக் கொண்டு, இப்பெயர் உருவாக்கப்பட்ட முறைசாரா பெயரென்பர். அனைத்துலக பாசிகள், பூஞ்சைகள், தாவரங்களுக்கான பெயரிடல் நெறிமுறையில் அமைந்த பெயரீட்டுத் தரநிலை எதையும் நம்மால் ஊகிக்க முடியாது. மூலக்கூற்று கடிகை தொழில்நுட்ப மதிப்பீடுகள் தெரிவித்த முடிவுகளின் அடிப்படையில் ரோசித்கள் என்பவை ஒற்றை மரபுவரிசைத் தாவரங்கள் என்பதை அறியமுடிகிறது.

ரோசித்கள் தொடர்பாக மூன்று வகையான வரையறைகள் பயன்படுத்தப்படுகின்றன. ரோசித்கள், சாக்சிபிரேகல்கள் மற்றும் இருவித்திலைத் தாவரங்கள் என்ற வரிசையைச் சார்ந்தவை என சில ஆசிரியர்கள் கருதுகின்றனர். வேறுசிலர் இவ்விரண்டு வரிசைகளையும் தவிர்த்து விடுகின்றனர். இங்கு எடுத்துக் கொள்ளப்பட்டுள்ள பூக்கும்தாவர ஒற்றை மரபுவரிசைத் தொகுதி வகைப்பாட்டியலில் இருவித்திலை தாவரங்கள் என்ற வரிசை எடுத்துக் கொள்ளப்பட்டு சாக்சிபிரேகல்கள் வரிசை விலக்கப்பட்டுள்ளது.

இனத்தோற்ற நெறி முறைமை
கீழே குறிப்பிடப்படும், ரோசிதுகள் என்ற உயிரியக் கிளையின், தாவரத்தோற்ற நெறி (phylogeny) முறைமையானது, பூக்கும் தாவரங்களின் தோற்ற நெறிமுறை குழுவால் (Angiosperm Phylogeny Group) பின்பற்றப் படுகிறது.

மேற்கோள்கள்

உயவுத்துணை
இப்பேரினக்கிளைப் பற்றி, விரிவான தாவரவியல் தகவல்களை அடக்கிய ஆங்கில இணையப்பக்கம் 

பூக்கும் தாவரங்கள்
தகவற்பெட்டி தேவைப்படும் தாவரவியல் கட்டுரைகள்
ஹர்சப் பேரரசு

ஹர்ஷவர்தனர்   நிறுவிய ஹர்சப் பேரரசு,  பண்டைய பரத கண்டத்தின்  கன்னோசியை தலைநகராகக் கொண்டு  கி பி 606 முதல் 647 முடிய வட இந்தியாவில் குறுகிய காலம் ஆட்சி செலுத்தியது. குறுகிய கால பேரரசாக இருப்பினும் அமைதியும், வளமையும் நிலவிய பேரரசை பல்துறை அறிஞர்களையும், கலைஞர்களையும், புனித யாத்ரீகர்களையும் கவர்ந்தது. சீன பௌத்த அறிஞர் யுவான் சுவாங் ஹர்சப் பேரரசின் பௌத்த யாத்திரைத் தலங்களுக்கு வருகை புரிந்தார்.

பின்னணி
மாளவ மன்னன் தேவகுப்தன் ஹர்சரின் சகோதரியான ராஜ்யஸ்ரீயின் கணவரை கொன்றுவிட்டு ராஜ்யஸ்ரீயை தன்னோடு அழைத்துச் சென்று சிறை வைத்தான்

அதை அறிந்த ஹர்ஷவர்தனர் மற்றும் ராஜ்ஜியஸ்ரீயின் அண்ணனான ராஜ்யவர்த்தனர் தேவகுப்தன் மீது போர் தொடுத்து வெற்றியும் பெற்றான். அதன் பின் சூழ்ச்சியால் ராஜ்யவர்தனர் கௌடப் பேரரசர் சசாங்கனால் கொல்லப்பட்டான்

அப்போது ஹர்சருக்கு வயது பதினாரே நிரம்பிய நிலையில் ஹர்சவர்த்தனராக முடிசூட்டிக் கொண்டார்; ஆட்சிப் பொறுப்பேற்றவுடன் சசாங்கனை பழிதீர்த்து, தன் சகோதரி ராஜ்யஸ்ரீயையும் மீட்டார்.

பேரரசின் பரப்பு
ஹர்சப் பேரரசின் பரப்பு வட இந்தியாவில், மேற்கே குஜராத் முதல் கிழக்கே வங்காளம் வரையிலும், வடக்கே காஷ்மீர் முதல் தெற்கே மாளவம் வரையிலும் பரவியிருந்தது.

படை பலம்
ஹர்சப் பேரரசின்  படையில் துவக்கத்தில் 5,000 யாணைகளும், 20,000 குதிரை வீரர்களும், 50,000 தரைப்படைவீரர்களும் இருந்தனர். பின்னர் ஹர்சரின் படையில் 1,00,000 குதிரைப்படைவீரர்களும், 60,000 யாணைப் படைவீரர்களும் கொண்டதாக விரிவுபடுத்தப்பட்டது.

போர்கள்
618 - 619-இல் தென்னிந்தியாவின் சாளுக்கியப் பேரரசர்  இரண்டாம் புலிகேசியுடன், நர்மதை ஆற்றின் கரையில் நடந்த போரில் ஹர்சர் தோல்வி அடைந்தார்.

பௌத்தத்தின் புரவலர்
ஹர்சர் பௌத்த சமயம் மற்றும் பௌத்த சாத்திரங்களை போற்றினாலும், இந்து சமயம் மற்றும் சமண சமயங்களையும் ஆதரித்தார்.

ஹர்சப் பேரரசில் சீன பௌத்தப் பயணி யுவான் சுவாங் கி பி 636-இல் வருகை புரிந்தார். அவரது கூற்று படி, ஹர்சவர்தனர் நாளந்தா பல்கலைகழகத்திற்கு பெரும் நிதியுதவிகள் செய்து புரந்தார் எனத் தெரிகிறது.

643-இல் ஹர்சப் பேரரசின் தலைநகரான கன்னோசியில் நடைபெற்ற பௌத்த அறிஞர்கள் மாநாட்டில் இருபது மன்னர்களும், ஆயிரக்கணக்கான புத்த பிக்குகளும் கலந்து கொண்டனர்.

வீழ்ச்சி
கி பி 647-இல் தமது 41-வது வயதில் ஹர்சவர்தனர் இறந்தார். அவரின் இறப்புடன் ஹர்சப் பேரரசும் ஹூணர்களால் வீழ்ந்தது.

இதனையும் காண்க
 குப்தப் பேரரசு

மேற்கோள்கள்

இந்தியப் பேரரசுகள்
முன்னாள் முடியாட்சிகள்
ஆசியாவின் முன்னாள் நாடுகள்
முன்னாள் பேரரசுகள்
இந்திய வரலாறு
வங்காளதேச வரலாறு
பாக்கித்தான் வரலாறு
க. செ. நடராசா

நாவற்குழியூர் நடராஜன் (30 சூன் 1919 – 17 பெப்ரவரி 1994) எனப்படும் கலாநிதி க. செ. நடராசா இலங்கைத் தமிழ் அறிஞரும், மரபுவழிக் கவிஞரும், ஆசிரியரும், எழுத்தாளரும் ஆவார். இவர் இலங்கை வானொலி தமிழ்ச் சேவைப் பணிப்பாளராகப் பணியாற்றியவர்.

வாழ்க்கைக் குறிப்பு
கனகசபை செல்லப்பா நடராசா யாழ்ப்பாண மாவட்டம் நாவற்குழி என்ற ஊரில் செல்லப்பா, அன்னம்மா ஆகியோருக்குப் பிறந்தவர். தமிழ் இலக்கியத்தில் முதுகலைப் பட்டம் பெற்ற இவர் யாழ்ப்பாண சரித்திரத்தைக் கூறும் வையாபாடல் என்னும் செய்யுள் நூலை ஆராய்ந்து, கொழும்புப் பல்கலைக்கழகத்தில் முதுகலைப் பட்டமும், கலாநிதி பட்டமும் பெற்றார். ஈழத்துத் தமிழிலக்கிய வரலாற்றை ஆராய்ந்து உலகத் தமிழாராய்ச்சி மாநாடுகளில் ஆய்வுக் கட்டுரைகளைச் சமர்ப்பித்தார். முதுபெரும் எழுத்தாளர் வரதருடன் இணைந்து மறுமலர்ச்சி சங்கத்தை நிறுவி மறுமலர்ச்சி என்னும் மாத இதழை வெளியிட்டு அதன் ஆசிரியராகப் பணியாற்றினார்.

நடராசன் கொழும்பு ரோயல் கல்லூரியில் ஆசிரியராகப் பணியில் சேர்ந்தார். ஆசிரியராகப் பணியாற்றிய காலத்தில் அவரது நண்பர் சானாவின் வெண்டுகோளின் பேரில் 1951 இல் இலங்கை வானொலியில் பேச்சுப் பகுதியில் உதவியாளராகப் பணியில் சேர்ந்தார். 1953 இல் அப்பகுதியின் பொறுப்பாளராகப் பணியுயர்வு பெற்றார். அதன் பின்னர் தமிழ் நிகழ்ச்சி அமைப்பாளராகவும் பணியாற்றினார். 1960 சிலம்பொலி என்ற கவிதைத் தொகுதியையும் வெளியிட்டார். இவரது கவிதைகள் பல இலங்கை வானொலியில் மெல்லிசைப் பாடல்களாக ஒலிபரப்பாயின.

இலங்கை வானொலியின் தமிழ்ச் சேவைப் பணிப்பாளராக இருந்து 1978 ஆம் ஆண்டில் ஓய்வு பெற்றார். ஓய்வு பெற்ற பின்னர் கொழும்புத் தமிழ்ச் சங்கத்தின் தலைவராக 1980 வரை இருந்து சேவையாற்றினார். தனது ஆய்வுக் கட்டுரைகள அடங்கிய ஈழத்து தமிழ் இலக்கிய வரலாறு 18ஆம் நூற்றாண்டு வரை என்னும் நூல் 1982 இல் வெளியிடப்பட்டது. தனது வாழ்வின் இறுதிக் காலத்தை தனது பிள்ளைகளுடன் கனடாவில் கழித்து 1994 இல் கனடாவில் காலமானார். கனடாவில் வசித்த போது இவர் அறுநூற்றுக்கு அதிகமான பாடல் கொண்ட "உள்ளதான ஓவியம்" என்னும் காப்பியத்தை எழுதி முடித்தார். இந்நூல் இவர் இறந்த பின்னர் வெளிவந்தது.

வெளிவந்த நூல்கள்
 வையாபாடல் (தொகுப்பு நூல், 1980, கொழும்புத் தமிழ்ச் சங்கம்)
 ஈழத்துத் தமிழ் இலக்கிய வளர்ச்சி (1982, கொழும்புத் தமிழ்ச் சங்கம்)
 ஈழத்துத் தமிழ் இலக்கிய வளர்ச்சி (1987, சென்னை காந்தளகம் பதிப்பகம்)
 கவிக்கற்பரசி (சென்னை காந்தளகம்)
 உள்ளதான ஓவியம் (கவிதைத் தொகுப்பு, 1998, கனடா எழுத்தாளர் இணையம்)

விருதுகள்
 ஈழத்துத் தமிழ் இலக்கிய வளர்ச்சி நூலுக்கு இலங்கை சாகித்திய மண்டலத்தின் பரிசு, பதக்கம், பொன்வண்ணச் சின்னம் (1991)
 முத்தமிழ் வித்தகர் பட்டம் (இலங்கை அரசு)

மேற்கோள்கள்

1919 பிறப்புகள்
1994 இறப்புகள்
ஈழத்துத் தமிழறிஞர்கள்
யாழ்ப்பாணத்து நபர்கள்
இலங்கைத் தமிழ் ஆசிரியர்கள்
இலங்கை வானொலி தமிழ் ஒலிபரப்பாளர்கள்
கனேடியத் தமிழ் எழுத்தாளர்கள்
கனடிய இலங்கைத் தமிழ் வம்சாவளி மக்கள்
பென்டாடைப்ளான்ட்ரா

பென்டாடைப்ளான்ட்ரா பிரேசியானா  (தாவர வகைப்பாடு : (Pentadiplandra brazzeana)  என்பது பென்டாடைப்ளான்ட்ரா குடும்பத்தில் இடம்பெற்றுள்ள ஒற்றை இனமாகும். மேற்கு ஆப்ரிக்காவில் வளரும் தாவரமான இது பென்டாடைப்ளான்ட்ரா குடும்பத்தில் தனித்து உள்ளது. 

1985 ஆம் ஆண்டில் மார்செல், ஆனெட் இலாடிக் இருவரும் முக்கியத்துவம் பெறாமலிருந்த இத்தாவரத்தை மறு கண்டுபிடிப்பு செய்தனர். அப்போது இருவரும் பாரிசு தேசிய இயற்கை அருங்காட்சியத்தில் பணிபுரிந்து கொண்டிருந்தனர். காபோனில் இருந்த மனிதக் குரங்குகளின் உணவுப் பழக்க வழக்கங்களை இவர்கள் ஆய்வு செய்து கொண்டுமிருந்தனர்.

தங்கள் கண்டுபிடிப்புகளை அறிவியல் இதழ்களில் வெளியிட்டனர். சர்க்கரையைக் காடிலும் பலநூறு மடங்கு இனிப்புச் சுவையைக் கொண்ட பிரேசின் எனப்படும் [[புரதம்]புரதத்தை]] இத்தாவரம் உற்பத்தி செய்கிறது என்ற உண்மை உலகாய ஆர்வத்தைத் தூண்டியது.  அங்கோலா, காங்கோ மக்களாட்சிக் குடியரசு, மத்திய ஆப்பிரிக்கக் குடியரசு, கொங்கோ குடியரசு, கமரூன், காபோன், நைசீரியா
போன்ற நாடுகளில் பென்டாடைப்ளான்ட்ரா பிரேசியானா நன்கு வளர்கிறது. 

1989 இல் பென்டாதின், 1994 இல் பிரேசின் என்ற இரண்டு வகையான இனிப்புப் புரதங்கள் இத்தாவரத்தின் பழத்திலிருந்து தயாரிக்கப்பட்டுள்ளன and brazzein (in 1994).. பிரேசின் புரதம் சர்க்கரையைவிட 2000 மடங்கு இனிப்புச்சுவையும் குறைவான கலோரி மதிப்பும் கொண்டதாக கூறப்படுகிறது.

பாரம்பரிய பயன்பாடு 

காபோன் மற்றும் கமரூன் நாடுகளில் நீண்ட காலமாக இப்பழம் பூர்வகுடிகளாலும் மனிதக் குரங்குகளாலும் உண்ணப்பட்டு வந்தது. இப்பழத்தை சுவைத்த குழந்தைகள் தாய்ப்பாலின் சுவையையும் மறந்துவிடுவர் என்ற பொருளில் ஆப்பிரிக்க மற்றும் பிரெஞ்சு பழங்குடியினர் தங்கள் தாய்மொழியில் வெவ்வேறு சொற்களால் பெயரிட்டு அழைத்தனர்

மேற்கோள்கள் 

தாவரங்கள்
தாவரவியல் பெயருடையக் கட்டுரைகள்
வெப்பப் பரிமாற்ற எரிதல்

வெப்பப் பரிமாற்ற எரிதல் (ஆங்கிலம்: Deflagration, டீஃப்லாகிரேஷன், இலத்தீனம்: de + flagrare, "எரித்து விடுதல்") என்பது, உஷ்ணத்தில் எரிபவை, அதற்கடுத்த அடுக்கில் இருக்கும் குளிர்ந்தவையையும் சூடாக்கி கொளுத்தும்; வெப்பப் பரிமாற்றத்தால் பரவும் குறைஒலிவேக எரிதல் ஆகும். அன்றாட வாழ்வில் ஏற்படும் பெரும்பாலான "தீக்கள்" (தீச்சுடர் முதல் வெடிப்புகள் வரை), அனைத்தும் வெப்பப் பரிமாற்ற எரிதலே ஆகும். அதிர்வலைகளால் மீயோலிவேகத்தில் பரவும் அதிர்வலை எரிதலும் (detonation), வெப்பப் பரிமாற்ற எரிதலும் வெவ்வேறு ஆனவை. வெப்பப் பரிமாற்ற எரிதலுக்கு உள்ளாகும் பொருளுக்கு, எடுத்துக்காட்டாக வெடிமருந்தை குறிப்பிடலாம். ஏனெனில், இதை கொளுத்தினால், மிக விரைவில் எரிந்துவிடும்.

பயன்பாடுகள் 
பொறியியற் பயன்பாடுகளில், ஒப்பீட்டின் அடிப்படையில் அதிர்வலை எரிதலை விட, வெப்பப்பரிமாற்ற எரிதலை கட்டுக்குள் வைப்பது எளிது. அதனால், விரிவடையும் வாயுக்களின் விசையால் ஓர் பொருளை (துப்பாக்கியின் தோட்டா, அல்லது உள் எரி பொறியின் உந்துத் தண்டு) நகர்த்தும் நோக்கத்திற்கு, வெப்பப்பரிமாற்ற எரிதல் சரிபட்டு வரும்.

மேலும் பார்க்க 
 எரிதல் 
 அதிர்வலை எரிதல்

மேற்கோள்கள்

வெடிபொருள்கள்
காம்போஜ பால வம்சம்

காம்போஜ பால வம்சம் (Kamboja-Pala dynasty) வங்காளப் பகுதிகளை 10 முதல் 11-ஆம் நூற்றாண்டு முடிய ஆண்டது.
11ஆம் நூற்றாண்டின் இறுதியில் காம்போஜ பால வம்சத்தின் இறுதி மன்னரான தர்மபாலனை, முதலாம்  முதலாம் இராசேந்திர சோழன் போரில் வீழ்த்தினார்.    
இறுதியில் பாலப் பேரரசர் இரண்டாம் கோபாலன், காம்போஜ பால வம்சத்தை வீழ்த்தி வங்காளத்தில் பால வம்சத்தை நிறுவினார்.

தோற்றம்

கி மு முதல் நூற்றாண்டின் இறுதியில் நடு ஆசியா, பாரசீகம் போன்ற பகுதிகளிலிருந்து காம்போஜ இன குழுக்களான சகர்கள், பார்த்தியரகள், சிதியர்கள்,  பகலவர்கள் மற்றும் கிரேக்கர்கள் இந்தியத் துணைக்கண்டத்தின்  பஞ்சாப், சிந்து, சௌராட்டிர தீபகற்பம், ராஜஸ்தான்,  மதுரா, மால்வா முதலிய பகுதிகளில் குடியேறினர்.

வங்காளத்தில் காம்போஜர்கள்
பத்தாம் நூற்றாண்டில் மீரட் பகுதியின் காம்போஜர்களின் ஒரு கிளையினர் கிழக்கு நோக்கி நகர்ந்து வங்காள பாலப் பேரரசின் வடமேற்குப் பகுதிகளை கைப்பற்றினர்.
பின்னர் காம்போஜ பால வம்சத்தவர்கள் வங்காளம் மற்றும் பிகாரின் பகுதிகளை முழுவதுமாகக் கைப்பற்றினர்.
தினஜ்பூர் கல்வெட்டுகளிலின் மூலம் இக்காம்போஜ இனத்தவர்களை கௌடபதிகள் என அழைக்கப்பட்டதாக குறித்துள்ளது. இதற்கு கௌட நாட்டின் தலைவர்கள் எனப் பொருளாகும்.  

காம்போஜ பாலர்கள் குறித்தான செய்திகள் குறித்த 1931-ஆம் ஆண்டில்  இர்தா தாமிரப் பட்டயங்கள் மூலம் கிடைத்துள்ளது. சமசுகிருத மொழியில் எழுதப்பட்ட  இத்தாமிரப் பட்டயங்களில், 49 வரிச் சொற்கள் பழைய வங்காள மொழி எழுத்துக்களைக் கொண்டு எழுதப்பட்டுள்ளது.  இத்தாமிரப் பட்டயத்தில் காம்போஜ பாலப் பேரரசர்களை காம்போஜ வம்ச திலகங்கள் எனக் குறித்துள்ளது.

காம்போஜ பாலப் பேரரசர்கள் வங்காளத்தை பத்து முதல் பதினோறாம் ஆண்டு முடிய ஆண்டனர் என இர்தா தாமிரப் பட்டயங்கள் கூறுகிறது.
காம்போஜ பால வம்ச மன்னர்களில் மூன்றாவதாக ஆட்சி செய்த முதலாம் மகிபாலன் முழு வங்காளத்தை தன் ஆட்சியின் கீழ் கொண்டு வந்தான் என இர்தா தாமிரப் பட்டயங்கள் கூறுகிறது. .

வங்காள காம்போஜர்களின் சமயம்
வங்காள காம்போஜ பால வம்ச மன்னர்களில் நயாபால போன்ற மன்னர்கள் சிவபெருமானை வழிபட்டனர். காம்பாஜ பால வம்ச மன்னர் நாராயண பாலன் விஷ்ணுவின் பக்தர் ஆவார்.  ராஜ்ஜிய பாலன் போன்ற காம்போஜ பால வம்ச மன்னர்கள் புத்தரையும், போதிசத்துவர்களையும் வழிபட்டனர்.

இதனையும் காண்க
 கௌடப் பேரரசு
 பாலப் பேரரசு
 சென் பேரரசு
 தேவா பேரரசு
 கௌட பிரதேசம்
 வங்க நாடு

மேற்கோள்கள்

வெளி இணைப்புகள்
 
 
 
 

 

இந்திய வரலாறு
வங்காளம்
இந்திய அரச மரபுகள்
செஞ்சி நாயக்கர்கள்

செஞ்சி நாயக்கர்கள் (Nayaks of Gingee) தமிழ்நாட்டின் செஞ்சி நகரத்தை தலைநகராகக் கொண்டு கி பி 1508 முதல் 1649 முடிய ஆட்சி செய்த தெலுங்கு மரபினர் ஆவர். முன்னர் விஜய நகரப் பேரரசின் செஞ்சி, தஞ்சாவூர் மற்றும் மதுரை போன்ற பகுதிகளின் ஆளுநர்களாக விளங்கினர். துவக்கத்தில் வடக்கே நெல்லூர் முதல் கொள்ளிடம் ஆறுவரையிலான பகுதிகள் செஞ்சி நாயக்கர்களின் ஆட்சியில் இருந்தது. பின்னர் விஜய நகர பேர்ரசின் ஆரவீடு மரபினர் வேலூரை தலைமை இடமாக கொண்டு ஆளத் தொடங்கியதும். நெஞ்சி நாயக்கரின் ஆட்சி எல்லையானது வாட்டகே பாலாறு, தெற்கே கொள்ளிடம் ஆறு இவற்றுக்கு இடைபட்ட பகுதியில் சுருங்கியது. விஜயநகரப் பேரரசின் வீழ்ச்சிக்குப் பின்னர் மதுரை நாயக்கர்கள் மற்றும் தஞ்சை நாயக்கர்கள் தன்னாட்சியுடன் ஆட்சி புரிந்ததைப் போன்று செஞ்சி நாயக்கர் கிருஷ்ணப்ப நாயக்கர் 1509 முதல் தன்னாட்சியுடன் ஆட்சி செய்து வந்தார். பின்னர் இவரது வழித்தோன்றல்கள்  செஞ்சியை கி பி 1649-இல் செஞ்சியை பிஜப்பூர் சுல்தான்  கைப்பற்றும் வரை ஆண்டனர்.

செஞ்சி நாயக்கர் தோற்றம் 
செஞ்சி நாயக்க அரசை நிறுவியவர் துப்பகுல கிருஷ்ணப்ப நாயக்கர் ஆவார். இவர் கி.பி 1509 தொடக்கம் 1521 வரையான காலப்பகுதியில் ஆட்சிப்பொறுப்பில் இருந்தார். இவர் விஜயநகரத்துப் பேரரசர் கிருஷ்ணதேவராயரின் படைதளபதியான  வையப்ப நாயக்கரின் மகனாவார். இவர் பலிஜா சமூகத்தை சேர்ந்தவர்.

செஞ்சி ஆட்சி செய்த சூரப்ப நாயக்கரின் சகோதரான கிருஷ்ணப்ப நாயக்கர் என்பவர் கருநாடக  மாநிலத்தில் பேளூர் நகரத்தை தலைநகராகக் கொண்டு ஆட்சி செய்தார். இவரின் வம்சாவளிகள் விசயநகரப் பேரரசின் வீழ்ச்சிக்கு பின்னர் பேளூர் நாயக்கர்கள் என்ற பெயரில் தற்கால ஹாசன், குடகு பகுதிகளை சுதந்தரமாக ஆண்டனர்.

செஞ்சி நாயக்கர்களின் பட்டியல் 
 கிருஷ்ணப்ப நாயக்கர்  (1509–1521)
 சென்னப்ப நாயக்கர் 
 கங்கம நாயக்கர் 
 வேங்கட கிருஷ்ணப்ப நாயக்கர் 
 வேங்கடராமா பூபால நாயக்கர்
 திரியம்பக கிருஷ்ணப்ப நாயக்கர் 
 வரதப்ப நாயக்கர் 
 இராமலிங்க நாயனி வாரு  
 வேங்கட பெருமாள் நாயுடு 
 பெரிய ராமபத்திர நாயுடு
 இராமகிருஷ்ணப்ப நாயுடு  (- 1649)

வரலாற்றாய்வாளர் சி. எஸ். சீனிவாசாச்சாரி கூற்றுப்படி
 வையப்ப நாயக்கர்
 கிருஷ்ணப்ப நாயக்கர்
 அச்சுத விஜய ராமச்சந்திர நாயக்கர்
 முத்தியாலு நாயக்கர்
 வெங்கடப்ப நாயக்கர்
 வரதப்ப நாயக்கர்
 அப்பா நாயக்கர்

ஆட்சிப் பகுதிகள் 
வட தமிழ்நாட்டின் தற்போதைய செஞ்சி வேலூர், சென்னை, திருவண்ணாமலை, புதுச்சேரி, நெல்லூர், சித்தூர், சந்திரகிரி ஆகிய  பகுதிகள் செஞ்சி நாயங்காரக்களின் ஆளுகையில் இருந்தது. 16-ஆம் நூற்றாண்டின் பிற்பகுதியில் வேலூர்க் கோட்டையை இழந்தனர்.

வழித்தோன்றல் 
செஞ்சியை ஆண்ட நாயக்க மன்னரான துபாகி கிருஷ்ணப்ப நாயக்கரின் வழித்தோன்றலான சங்கரைய நாயுடு, சென்னப்ப நாயக்கன் பாளையத்தின் ஜமீன்தாராகவும், சென்னை மாகாண சட்டப்பேரவை உறுப்பினராகவும் இருந்துள்ளார்.

இதனையும் காண்க 
 விஜயநகரப் பேரரசு
 மதுரை நாயக்கர்கள்
 தஞ்சை நாயக்கர்கள்
 செஞ்சிக் கோட்டை

மேற்கோளகள் 

நாயக்க அரசர்கள்
தமிழ்நாட்டு அரச வம்சங்கள்
இந்திய அரச மரபுகள்
தெலுங்கு மக்கள்
அலகாபாத் ஒப்பந்தம்

அலகாபாத் ஒப்பந்தம் (Treaty of Allahabad), அக்டோபர் 1764-இல் புக்சார் சண்டையில் தோற்ற  முகலாயப் பேரரசர் இரண்டாம் ஷா ஆலம், வங்காள நவாப் மற்றும் அயோத்தி நவாப்புகளை வென்ற கிழக்கிந்திய கம்பெனியின் நிர்வாகி ராபர்ட் கிளைவ் ஆகியவர்களுக்கு இடையே 12 ஆகஸ்டு 1765 அன்று செய்து கொள்ளப்பட்ட போர் உடன்படிக்கை ஆகும்.  

அலகாபாத் ஒப்பந்தத்தின் விளைவாக இந்தியத் துணைக்கண்டத்தில் பிரித்தானியர்களின் ஆட்சி காலூன்ற வழி வகுக்கப்பட்டது.

அலகாபாத் ஒப்பந்தப்படி, கிழக்கிந்தியப் பகுதியான  வங்காளம், பிகார் மற்றும் ஒடிசாவில் மக்களிடமிருந்து நிலவரியை (திவானி) நேரடியாக வசூலிக்கும் உரிமையை பிரித்தானியக் கிழக்கிந்தியக் கம்பெனிக்கு வழங்கப்பட்டது.
அதற்கு பதிலாக கிழக்கிந்திய கம்பெனியின் சார்பில், முகலாயப் பேரரசின் அலகாபாத் அரண்மனை பராமரிப்புச் செலவாக ஆண்டுதோறும் ரூபாய் 26 இலட்சம் வழங்கப்பட்டது.  

மேலும் பக்சார் சண்டையில் தோற்ற  அயோத்தி நவாப் சூஜா உத் தௌலாவிற்கு அவத் பகுதியை ஆங்கிலேயர்கள் நவாப்பிடம் திரும்ப வழங்கப்பட்டதற்கு கைமாறாக ரூபாய் 53 இலட்சம் போர் நட்ட ஈடு தொகையாக கிழக்கிந்திய கம்பெனியினர் வசூலித்தனர்.

இதனையும் காண்க
 பக்சார் சண்டை
 பிளாசி சண்டை

மேற்கோள்கள்

இந்திய வரலாறு
முகலாயப் பேரரசு
பிரித்தானியக் கிழக்கிந்தியக் கம்பனி போர்கள்